open-index/open-wikipedia-markdown huggingface dataset:
Vegar Moen

**Vegar Moen** (født 22. mars 1967), sønn av Viktor og Brit, vokste opp på Orvos i Røros kommune og er nå bosatt i Lomma, Sverige. Han er en norsk gitarist, fotograf og billedkunstner utdannet programingeniør i NRK-TV (1989&ndash;1991), og billedkunstner ved Kunstakademiet i Trondheim 1993&ndash;1998. Deretter reiste han mye i Kina, India og Sør-Amerika og fotograferte arkitektur og landskap. Han har mottatt flere stipender og priser for sitt arbeid; Statens arbeidsstipend i seks år, Royal Caribbean Arts Grant og Rederiforbundets pris. Siden 2010 er han tildelt Statens Garantiinntekt for kunstnere.

Moen har hatt separatutstillinger i blant annet i Trondheim Kunstmuseum, Bergen Kunstmuseum, Galleri F15, Tromsø Kunstforening, Haugesund Billedgalleri, Sogn og Fjordane Kunstmuseum og Galleri MGM. Han har deltatt på mange kollektivutstillinger, deriblant Høstutstillingen i 1998, 99, 00, 01, 02, 08 og 09.

Moen har produsert fotografiske serier fra  Brasília i Brasil, Chandigarh i India, Prora i Tyskland, og Three Gorges Dam i Kina. Lhasa Express* *er bilder fra jernbanen mellom Kina og Tibet. Denne serien består også av portretter av tibetanske gitarister og pilegrimer. Vegar Moen arbeider med analoge storformatkameraer i formatene 4x5", 8x10" og 11x14".

Siden 2008 har Vegar Moen samarbeidet med Beret Aksnes fra Trondheim og levert kunstverk til offentlige bygg; Bjørnsletta skole i Oslo, Smidsrød helsehus, Sogndal Fosshaugane Campus, Marienlyst ungdomsskole, Vågen videregående skole. De to vant også den internasjonale konkurransen om kunst til Kilden teater- og konserthus i Kristiansand, men dette ble aldri fullført på grunn av budsjettproblemer hos oppdragsgiveren. Pågående prosjekter er kunst til det nye MH2-bygget ved Universitetet i Tromsø, kunst til Voksen skole i Oslo og fasede i aluminium til Jarleveien 10 i Trondheim.

Moen er representert i Museet for samtidskunst, Trondheim Kunstmuseum, Bergen Kunstmuseum, Rogaland Kunstmuseum, Haugar Vestfold Kunstmuseum, Nordnorsk Kunstmuseum, Haugesund Billedgalleri, St. Olavs hospital, Trondheim kommune, Nord-Trøndelag fylkesgalleri, Pilotgalleriet, Norsk kulturråd, Syscom Norway, Statens Konstråd, Göteborgs Kulturnämd, Sveriges Radios Konstsamling, Cambridge University Museum of Archeology & Anthropology, Storebrands kunstsamling, Statoils kunstsamling, Telenors kunstsamling og Norsk Hydros kunstsamling.

Siden 1991 har Vegar Moen samarbeidet med AK Dolven og filmet og fotografert mange av hennes kunstverk.

## Bøker

Noen av fotografiene fra  serien Lhasa Express er også gitt ut i bokform. Denne ble finansiert med støtte fra Fritt Ord og Norsk kulturråd. ISBN 9788299794305

Vegar Moen var fotograf på boken om Skulpturlandskap Nordland, redaktør Maaretta Jaukkuri. ISBN13 9788275470834

## Referanser
Nederland under Vinter-OL 1936

**Nederland under Vinter-OL 1936**. Åtte sportsutøvere fra Nederland, sju menn og én kvinne, deltok i tre sporter under Vinter-OL 1936 i Garmisch-Partenkirchen. De deltok i alpint, bobsleigh og skøyter. Nederland vant ikke noen medaljer. Beste plassering var en fjerdeplass på 5000 meter skøyter. 

## Medaljer

## Eksterne lenker
* Resultater og profilside  på sports-reference.com
Slaget om Attu

**Slaget om Attu** fant sted på øya Attu i Aleutene i tidsperioden 11. mai – 30. mai 1943. Dette slaget var en del av amerikanernes offensiv på øygruppa Aleutene under Stillehavskrigen, som videre var en del av andre verdenskrig. Det var det eneste og er det mest nylige slaget som ble utkjempet på Amerikas forente staters jord under andre verdenskrig.

## Slagets gang
Ved slagets begynnelse landet en av Amerikas forente staters hærstyrker på Attu med det å fjerne japanske tropper som hadde okkupert øya siden oktober 1942, som mål. De ønsket igjen å få kontroll over øya. De amerikanske styrkene på øya ble ledet av Albert E. Brown og Eugene M. Landrum. Japanernes kommandant var Yasuyo Yamasaki.

De japanske troppene på øya hadde et mer effektivt forsvar enn det amerikanerne først hadde antatt. I tillegg førte det arktiske klimaet til at mange amerikanske soldater fikk frostskader, og de fleste av disse frøs etter hvert i hjel. De amerikanske troppene var ikke vant til krigføring i slike omgivelser og slikt miljø. Amerikanerne klarte etter hvert å presse Yamasakis menn inn i en "lomme" nær kysten på øya. De japanske styrkene ble med andre ord omringet. I desperasjon satte Yamasaki og hans gjenværende tropper inn en overraskende motoffensiv med en frontstyrke som klarte å slå seg gjennom amerikanernes fremre linje. I denne offensiven ble det nærkamper "mann mot mann", og de amerikanske forsvarerne var sjokkert over Japans motoffensiv. Det gikk en god stund før de amerikanske styrkene til slutt klarte å drepe de fleste av gjenværende japanere. De overlevende japanerne begikk som oftest selvmord, og dette bidro til å korte ned slagets gang. Bare 29 av de 2900 japanske soldatene som overlevde kamphandlingene ble tatt som fanger.

Attu var det siste slaget på land i amerikanernes offensiv på Aleutene. De japanske styrkene lyktes i å evakuere sin garnison på den nærliggende øya Kiska 28. juli 1943. Dette markerte slutten på deres tilstedeværelse i Aleutene.

## Litteratur

* 
* 
* 
* 
* 
* 
* 
*  
* 
* 
* 
* 

## Eksterne lenker
* 
* Logistics Problems on Attu by Robert E. Burks.
* Aleutian Islands Chronology
* Aleutian Islands War
*  Aleutian Islands The U.S. Army Campaigns of World War II
* Red White Black & Blue – feature documentary about The Battle of Attu in the Aleutians during World War II
** PBS Independent Lens presentation of Red White Black & Blue  – The Making Of and other resources
* Soldiers of the 184th Infantry, 7th ID in the Pacific, 1943-1945 
* World War II Campaign Brochure for Aleutian Islands, U.S. Army Center of Military History.
* US Army Infantry Combat pamphlet- Part Two:  Attu
Mark Donaldson

**Mark Gregor Strang Donaldson** (født 2. april 1979) er en australsk soldat og den første som er tildelt Victoriakorset for Australia, landets høyeste utmerkelse. Donaldson er medlem av Special Air Service Regiment og tjenestegjorde i Oruzgan i krigen i Afghanistan der han eksponerte seg for fiendtlig ild for å beskytte sårede soldater og deretter reddet en tolk mens han ble beskutt.

## Karriere

Donaldson verva seg 18. juni 2002 og fullførte opplæring ved Army Recruit Training Centre i Kapooka (New South Wales), der han utmerket seg med god fysikk og som en god skytter.

Han startet tjeneste ved 1. bataljon i Royal Australian Regiment i november 2002. Donaldson fullførte i 2004 utdanningen for å bli tatt opp i Special Air Service Regiment (SASR) og ble i mai 2004 overført til 3 Special Air Service Squadron. Under tjeneste i SASR gjennomført Donaldson utstasjoneringer i Øst-Timor, Irak og Afghanistan.

I 2008 ble Donaldson lettere skadet under kamp i Oruzgan-provinsen, men fullførte utstasjoneringen.

Etter gjennomført lederkurs ble Donaldson i 2010 forfremmet til korporal.

## Victoria Cross
Donaldson  ble tildelt Victoria Cross for sine handlinger i kamp i Afghanistan 2. september 2008. Då styrken hans falt i et bakholdsangrep eksponerte Donaldson seg flere ganger for fiendtlig ild for å dra ildgivingen vekk fra sårede soldater, noe som gjorde det mulig å dra de sårede i sikkerhet. Under tilbaketrekkingen ble en såret tolk etterlat, men under sterk beskyting krysset Donaldson et 80 meter langt åpent område og bar den sårede tolken tilbake.

Donaldson ble den første mottakeren av Victoria Cross for Australia da han ble tildelt dekorasjonen av generalguvernøren for Australia under en seremoni i Government House (Canberra) den 16. januar 2009.

## Utmerkelser
I tillegg til Victoria Cross har Donaldson også mottatt Australian Active Service Medal med spenne «ICAT», Afghanistan Medal, Dronning Elisabeth IIs diamantjubileumsmedalje, Australian Defence Medal og NATO-medaljen i versjon Non-Article 5 med spenne «ISAF». 

Avdelinger han har tjenestegjort i er videre tildelt Unit Citation for Gallantry og Meritorious Unit Citation.

## Referanser
HIAS-Bana

**HIAS-Bana** er en fotballbane på Stange i Innlandet som eies av 3.-divisjonsklubben Ottestad Idrettslag. HIAS er en av to hjemmebaner som blir tatt i bruk til seniorkamper. Den andre banen er Ottestad Idrettspark.

Banen har lenge blitt tatt i bruk som et treningsfelt for yngre lag i Ottestad inntil i 2008 da det ble lagt ei kunstgrasmatte med undervarme for å bedre fasilitetene. Undervarmen kommer i rør fra anlegget ved side av banen fra Hias IKS sitt avløpsrenseanlegg. Det er her stadionets navn stammer fra. Sommeren 2008 ble også banen for første gang tatt i bruk til JET-turneringen, der juniorlag til tippeligalag møtes.

Gjennom hele vinteren 08/09, etter inngått samarbeid med Ottestad IL, vil A-Laget til HamKam ta i bruk banen som eneste treningsfelt for førsesongen. HamKam har også arrangert treningskamper på banen til oppkjøring til førsesongen.

Uoffisiell tilskuerrekord er fra treningskampen mellom HamKam og Nybergsund i 2009. Om lag 500 tilskuere så denne kampen.
University of Calgary

** University of Calgary ** er et offentlig universitet i Calgary i delstaten Alberta, Canada. Det ble opprettet i 1966, og var opprinnelig en avdeling under University of Alberta. Universitetet har 16 fakulteter og 36 forskningsinstitutter.

Spesialområdet for forskning og høykvalitets undervisning er ingeniørfag, naturvitenskap og geovitenskaper, deriblant petroleumsfag. Inntakskravene for studier er høye. Det gis også studier i jus og veterinærmedisin.

Ved universitetet var det 29&nbsp;500 studenter og 5&nbsp;360 vitenskapelig ansatte i 2008, og om lag 10&ndash;20&nbsp;% av disse studerer på deltid. Det gis studier opp til doktorgradsnivå.

## Referanser


## Eksterne lenker
*
University of the Fraser Valley

** University of the Fraser Valley ** eller ***UFV***, er et offentlig universitet i Abbotsford i provinsen Britisk Columbia, Canada. Det ble opprettet i 1974 som *Fraser Valley College*, og har en rekke campuser i provinsen, langs Fraser River.

Fokuset er på yrkesutdanning med innslag av deltidsstudier og fjernundervisning. Lærestedet fikk universitetsstatus i 2008. Det er samarbeid med *[[Panjab University]]* i Chandigarh i India.

Ved universitetet var det om lag 22&nbsp;000 studenter og 700 vitenskapelige ansatte i 2008. Det gis studier opp til mastergradsnivå.

## Referanser


## Eksterne lenker
*  University of the Fraser Valley
Portunustempelet

**Portunustempelet** i Roma ble bygget ca. 100 f.Kr., og var det viktigste tempelet viet til den romerske guden Portunus. Tempelet er også kjent som **Fortuna Virilis-tempelet** (*latin for «Mannlig fremgang»*).

Tempelet har en etruskisk grunnstruktur, kombinert med en bruk av søyler i den joniske søyleorden som er inspirert av gresk arkitektur. Denne doble inspirasjonskilden regnes som karakteristisk for tidlig romersk arkitektur. Tempelet ligger på Forum Boarium ved Tiberen. I antikken hadde man fra tempelet oversikt over Tiberniushavnen, som lå ved en sving i elva. Portunus, som var gud for havner, dører, kveg og varelager, kunne slik våke over kvegtransportene som ble tranportert inn fra Ostia.

Bygningen har en rektangulær form, og består av en portikus (*portal*) og en cella (*indre rom*), bygget på et høyt podium. En trapp dekker hele bredden av byggets fremre kortside. På samme måte som Maison Carrée i Nîmes, har tempelet en portikus med fire joniske søyler i bredden, og med to slike firesøylers rader etter hverandre i dybden. De åtte søylene ved portalen er frittstående, mens de seks på hver side og de fire på baksiden er bygget inn i veggen på cellaen. Tempelet ble bygget med tuff og travertin, med en stucco-overflate.

At tempelet er såvidt godt bevart skyldes at det i 872 ble omgjort til en kirke, og nydedikert til ''Santa Maria Egyziaca''. Dets joniske søyler har gjennom tidene blitt beundret, avtegnet og kopiert. Den originale stuccooverflaten har gått tapt i årenes løp.

Det runde Hercules Victor-tempelet ligger sørøst for dette tempelet, også på Forum Boarium.

## Referanser


## Eksterne lenker
* 
* Mary Ann Sullivan: ''Temple of Fortuna Virilis (Temple of Portunus)''
* Maecenas Images of Ancient Greece and Rome: ''Temple of Fortuna Virilis (or Portunus)''
* World Munoments Fund: ''Temple of Portunus''
University of Northern British Columbia

** University of Northern British Columbia ** er et offentlig universitet i byen Prince George i delstaten Britisk Columbia, Canada. Det ble opprettet i 1990 og markedsfører seg som *Canadas grønne universitet*, og har tre øvrige campuser i den nordlige delen av delstaten.

Fokuset er på natur- og miljøfag, IT-fag og alternative læringsformer og probemløsning. Miljøfokuset i undervisningen er sterkt.

Ved universitetet var det om lag 4&nbsp;000 studenter i 2008. Det gis studier opp til mastergradsnivå.

## Referanser


## Eksterne lenker
* 
*  University of Northern British Columbia
Athabasca University

** Athabasca University ** er et offentlig universitet i Athabasca i provinsen Alberta, Canada. Det ble opprettet i 1970, og er spesialisert i fjernundervisning, med mange campuser i provinsen. Universitetet vokser svært raskt.

Ved universitetet var det 29.926 studenter og 332 vitenskapelige ansatte i 2008, og mange av dem var funksjonshemmede, militære eller bosatt i utlandet. Det tilbys studier opp til mastergradsnivå.

## Referanser


## Eksterne lenker
*
Norge under Vinter-OL 1936

**Norge under Vinter-OL 1936**. Tretti idrettsutsutøvere fra Norge, tjuefire menn og seks kvinner, deltok i seks grener under Vinter-OL 1936 i Garmisch-Partenkirchen. De deltok i alpint, kunstløp, langrenn, skihopping, skøyter og kombinert. Norge ble beste nasjon med sju gull-, fem sølv- og tre bronsemedaljer. Ivar Ballangrud, som vant tre gullmedaljer, var norsk flaggbærer under åpningsseremonien. 

## Medaljer

 
## Medaljevinnerne

## Alpine grener

**Menn**

**Kvinner**

## Nordiske grener

### Langrenn

### Kombinert

### Skihopping

## Hurtigløp på skøyter

## Kunstløp

**Parløp**

## Eksterne lenker
* Norges resultater i Vinter-OL 1936 hos olympedia.org
Alti Eikunda

**Alti Eikunda** er et kjøpesenter i Egersund sentrum.  

Senteret inneholder 25 butikker og Egersund Folkebibliotek. På taket av senteret er det bygget 34 leiligheter. Senteret har gåavstand til Egersund Sentrum.

## Egersund Fayancemuseum
Egersund Fayancemuseum har flyttet inn i lokaler i senteret, og den store samlingen av fajanse fra Egersund Fayancefabrik er da tilbake i lokalene hvor de en gang ble laget. Senteret er lokalisert i den gamle Fajansefabrikken i Egersund, som etter at den ble nedlagt først ble ombygd til Varehus for Coop Eikunda, som etter noen års drift bygde på senteret til det anlegget det fremstår som i dag. Ombyggingen tok to år, og senteret åpnet dørene etter ombygging 22. mai 2008 med navnet **Amfi Eikunda**. 1. juni 2023 skiftet senteret forvaltning til Alti, og byttet navn til ALTI Eikunda.

## Eksterne lenker
* Alti Eikunda Egersund
* Dalane Tidende: «Museum i kjøpesenter» 
* Kulturnett:Egersund Fayancemuseum
* Dalane Folkemuseum
*
Royal Roads University

** Royal Roads University ** er et offentlig universitet i Victoria i delstaten Britisk Columbia, Canada. Det ble opprettet i 1940 som *Royal Roads Military College*, og fikk dagens navn i 1995. Samme år ble den militære utdanningen avsluttet, men universitetet har fortsatt nære bånd til Canadas forsvar.

Ved universitetet var det 2,668 studenter satte i 2008. Det gis studier opp til doktorgradsnivå i ett fag, ellers til mastergradsnivå. Fagkretsen fokuserer på reiselivsfag, jus, og andre profesjonsrettede utdanninger.

## Referanser


## Eksterne lenker
*
Recreativo de Huelva

**Recreativo de Huelva** er et spansk fotballag fra Huelva i Andalucía grunnlagt 23. desember 1889 og dermed Spanias eldste fotballklubb. Recreativo spiller i Primera Federación. Klubbens spiller sine hjemmekamper på Nuevo Colombino.

## Eksterne lenker
*
Real Valladolid

**Real Valladolid Club de Fútbol, SAD** er en spansk fotballklubb fra byen Valladolid i den autonome regionen Castilla y León. Klubben ble grunnlagt i 1928. «Real» betyr kongelig (royal) og de spiller i lilla og hvite drakter.

I 2018 kjøpte den kjente brasilianske tidligere fotballspilleren Ronaldo 51% av klubben.

## Spillerstall
Oppdatert 11. september 2024.

### Utlånte spillere

## Referanser


## Eksterne lenker
*
George Spenton-Foster

**George Spenton-Foster** jobbet som regissør og produsent på flere britiske TV-serier i 1960- og 1970-årene.

Spenton-Foster jobbet som associate producer på *[[Out of the Unknown]]* fra 1965 til 1967. Deretter produserte han blant annet flere episoder av *[[Thirty-Minute Theatre]]* og *[[The Link Men]]*. Han regisserte også episoder av *Out of the Unknown* og *Thirty-Minute Theatre* så vel som *[[Paul Temple (TV-serie)|Paul Temple]]*, *[[The Brothers]]*, historiene *[[Image of the Fendahl]]* og *[[The Ribos Operation]]* for *[[Doctor Who]]* og episoder av *[[Survivors (TV-serie 1975)|Survivors]]*, *[[Blake's 7]]* og *[[Cribb]]*.

## Eksterne lenker
*
Sporting de Gijón

**Sporting Gijón** er et spansk fotballag fra Asturia, som ligger nord i Spania.

## Referanser


## Eksterne lenker
*
CD Numancia

**Club Deportivo Numancia de Soria** er et spansk fotballag fra byen Soria. 

De slo blant annet Barcelona 2-1 i 2008/09-sesongen.

## Eksterne lenker
*
CD Bidasoa

**Club Deportivo Bidasoa** er en håndballklubb i Irún i provinsen Gipuzkoa i Baskerland i Spania. Klubben ble stiftet i 1962. Klubben spiller i den nest øverste divisjonen i spansk håndball, División de Honor B. Laget ble seriemester i Liga ASOBAL i sesongen 1994/1995. Klubben vant EHF Champions League for menn i sesongen 1994/1995 og cupvinnercupen i håndball for menn i sesongen 1996/1997. Den norske landslagsspilleren André Jørgensen spilte for klubben fra 2003 til 2006, og landslagskeeper Ole Erevik spilte for klubben fra 2005 til 2007. 

## Eksterne lenker
*
Simon Fraser University

** Simon Fraser University** er et canadisk offentlig universitet i Burnaby i provinsen Britisk Columbia i Canada. Det ble opprettet i 1965, og regnes idag for å være et av Canadas aller beste universiteter. På 1960-tallet og 1970-tallet var det kjent for ha radikale studentbevegelser.

Det er et marinvitenskapelig forskningssenter, *[[Bamfield Marine Sciences Centre]]*, i Bamfield (Britisk Columbia), som deles med en rekke andre universiteter. Universitetet er også tilknyttet en fysisk cyklotron for partikkelforsøk.

Ved universitetet var det 28&nbsp;207 studenter, hvorav 3&nbsp;200 på høyere grads studier, i 2008. Det gis studier opp til doktorgradsnivå.

## Referanser


## Eksterne lenker
* 
*  Simon Fraser University
Samurai Karateklubb

**Samurai Karateklubb** ble stiftet i 1976. I klubben trener man wado-ryu-karate.

Klubben er tilsluttet Norges Kampsportforbund, et særforbund under Norges Idrettsforbund.

## Eksterne lenker
* Samurai Karateklubb
* WIKF Norge
Rainer Salzgeber

**Rainer Salzgeber** (født 26. april 1967 i Schruns, Vorarlberg) er en tidligere østerriksk alpinist. Karrierens høydepunkt var sølvmedaljen i storslalåm under VM 1993 i Morioka. I tillegg tok han seks pallplasseringer i verdenscupen og ble tre ganger østerriksk mester. Salzgebers spesialdisipliner var storslalåm og super-G.

## Karriere
Salzgeber markerte seg for første gang i internasjonal sammenheng under junior-VM 1985 i Jasná, der han tok gull i slalåm og i kombinasjonen.

Under OL 1992 i Albertville kom han på 15.-plass i super-G og ble nr. 7 i storslalåm. 10. februar 1993 kom så karrierens største øyeblikk med sølvmedaljen i storslalåm i verdensmesterskapet i Morioka.

Et par uker senere (27. februar) falt han i utforløypa i Whistler Mountain og pådro seg skader i bl.a. høyre kne. Han gjorde imidlertid et vellykket comeback den etterfølgende sesongen, da han oppnådde sin første pallplassering i verdenscupen, tredjeplassen i storslalåmrennet i Crans-Montana. Under OL 1994 i Lillehammer havnet han like utenfor seierspallen i storslalåm, der han ble nummer fem. Under VM 1997 in Sestriere kom han på 9.-plass i storslalåm, og i 1999 i Vail ble han nr. 16 i super-G.

I verdenscupen ble han nummer to i storslalåmrennet i Vail 1997 og i super-G i Schladming i 1999. Han var også delaktig i den historiske østerrikske triumfen i super-G-rennet i Innsbruck 21. desember 1998, der Østerrike la beslag på de ni øverste plassene på resultatlisten.

### Pallplasseringer i verdenscupen

### Sammenlagtplasseringer

### Øvrige meritter
Salzgeber ble østerriksk mester i alpin kombinasjon i 1990 og 1991, og vant super-G-tittelen i 1995.

## Referanser


## Eksterne lenker
*
Cromwell Road

**Cromwell Road** er en større vei i bydelen Kensington and Chelsea i London, og er fastsatt som en del av A4 (vei). Veien blei laga på 1800-tallet og blei oppkalt etter Oliver Cromwell.

Veien kalles **West Cromwell Road** der den starter nær West Kensington tube station og fortsetter mot øst fra Talgarth Road. Den blir til Cromwell Road hovedvei igjen når den krysser Earl's Court Road. 

Cromwell Road går gjennom South Kensington, rett sør for Cromwell Hospital, deretter passerer den Gloucester Road og Gloucester Road undergrunnsstasjon. De neste viktige veikryssene kommer ved skjæringspunktet med Queen's Gate (Baden-Powell House ligger på hjørnet, hvor The Scout Association tidligere holdt til).
Det ensomme hjerte

***Det ensomme hjerte*** er en roman av den norske forfatteren Sigurd Christiansen, utgitt i 1938. Romanen er det sentrale bindet i forfatterens trilogi om *Jørgen Wendt*. De andre bindene er *Drømmen og livet* (1935) og *Menneskenes lodd* (1945).

Romantrilogien følger hovedpersonens liv og indre utvikling, med vekt på utviklingen til forfatteryrke og forfatterkall, fra han er 12 år gammel og frem til 25-årsalderen. I *Det ensomme hjerte* følges han gjennom gymnasårene. Ensomhetsfølelsen fra tittelen henspiller både på et ulykkelig kjærlighetsforhold til *Agnes*, som blir skremt av hans samvær i fantasien med sine litterære personer, og på karakteren av hans forfatterkall: å skildre de ulykkelige, ensomme, skam- og sorgtyngede. 

Den ytre handlingen i romanen er beskjeden, hovedvekten ligger på skildringen av en indre verden. «Tyngden ligger i fortellingen om kunstnerens konflikter og i analysen av sammenhengen mellom drøm og liv [...] Men om det meste av "handlingen" i romanene foregår inne i menneskenes sin, rommer de ikke derfor mindre spenning»

Romanen regnes blant forfatterens beste, og var utvalgt i 1967-utgaven av Norges nasjonallitteratur.

## Referanser
Cameron Weaver

**Cameron Weaver** (født 10. juni 1983) er en amerikansk fotballspiller som spiller for San Jose Earthquakes i Major League Soccer.

Han kom fra FK Haugesund i februar 2009. Han var med på laget som i 2007 kom til cupfinalen, der de tapte 0-2 mot Lillestrøm.

## Referanser


## Eksterne lenker
*
Propriosepsjon

**Propriosepsjon** (fra latin *proprius*, «egen» + engelsk: *reception*, «mottakelse») eller **leddsansen** er alle menneskers evne til å avgjøre sine egne kroppsdelers posisjon.  Fenomenet kalles også dypsensibilitet, og er nødvendig for å kunne holde balansen.  For å kunne gjøre dette benytter kroppen seg av en spesiell type reseptorer, kalt proprioseptorer.  Disse registrerer leddenes stilling gjennom å registrere spenningen i muskler og sener.  Dette gjøres ikke alltid bevisst.  Reseptorene sender informasjonen til lillehjernen.  Når vi lukker øynene og bevisst forsøker å avgjøre for eksempel vinkelen i kneleddet, sendes informasjonen fra proprioseptorene til den somatsensoriske cortex hvor informasjonen gjøres forståelig for oss.

Propriosepsjon er en essensiell del av vårt bevisste og ubevisste bevegelsesmønster.  Uten dette ville det kreve enorm konsentrasjon bare å for eksempel fylle et glass med vann fra en kran.  Et friskt menneske kompenserer automatisk for vektøkningen som følge av vannet, og slipper samtidig å avgjøre hvor føttene skal plasseres for å beholde balansen. Propriosepsjon gjør det også mulig å bevege seg i et fullstendig mørklagt rom.

Propriosepsjon kan benyttes for å avgjøre om en person er beruset.  Man ber personen lukke øynene og plassere en fingertupp på nesetippen.  Normalt kan mennesker gjøre dette med noen få centimeter feil, men berusede personer har betydelig større problemer med dette.  Mennesker med skadet propriosepsjon har problemer med å bevege seg, og må hele tiden konsentrere seg om hvor de plasserer føttene.

Sammen med den taktile sansen (følelse av berøring) legger leddsansen grunnlaget for utviklingen av bevissthet om kroppen. Eksempelvis er en 3 måneder gammel baby ennå ikke klar over at hånden foran ansiktet er dens egen. Mens et 3 år gammelt barn har utviklet seg til å bli kjent med sin egen kropp og begynner å forstå hvordan den reagerer når barnet sparker en ball og må deretter holde balansen for å unngå å falle. Kroppsbevissthet tar flere år å utvikle og kan raskt bli dårligere ved alderdom eller hvis man får en skade i muskel- og skjelettapparatet.

## Referanser


## Litteratur
* Måseide, Torbjørn (17. april 2018): «Ledd, propriosepsjon og pasientfortellinger til å lære av», *Tidsskrift for Den norske legeforening*

## Eksterne lenker
* «Hva er proprioseptorer?», *Iform.no*
FC Barcelona (håndball)

**FC Barcelona** er en spansk håndballklubb fra Barcelona som er en del av idrettsklubben FC Barcelona. Håndballavdelingen i FC Barcelona ble etablert 23. november 1943 og spiller i den spanske toppdivisjonen  Liga ASOBAL. Klubben har vunnet mesterligaen tolv ganger, cupvinnercupen fem ganger og EHF-cupen én gang.

De norske landslagsspillerne Glenn Solberg  og Frode Hagen har tidligere spilt for klubben.

## Eksterne lenker
*
Ph.d.-graden (Danmark)

**Ph.d.-graden** er en akademisk grad i Danmark som er plassert mellom doktorgrader og kandidatgrader. Den er den formelle videreføringen av lisensiatgraden og magistergraden, og ble offisielt betegnet **ph.d. (lisensiatgraden)** til 2002. I Danmark er ikke ph.d. en forkortelse for noe; «ph.d.-graden» er det fullstendige navnet på graden. Graden og betegnelsen er basert på den amerikanske *PhD*-graden, som står for «philosophiae doctor».

Graden blir uformelt kalt **«den lavere doktorgrad»** eller **«den lille doktorgrad»**, men regnes ikke offisielt som en doktorgrad, og innehavere har ikke rett til å kalle seg doktor/dr . Graden er lagt opp som en treårig forskerutdannelse (hvorav et halvt år obligatoriske kurs) av samme omfang som ph.d.-graden i Norge, og tildeles normalt etter et løp på til sammen åtte års utdannelse og forskning (lavere grader medregnet). Den er en lavere grad enn *doktorgradene* (uformelt også kalt de «store doktorgradene» eller egentlige doktorgradene). Ph.d. ble innført i Danmark i 1989 som en dansk parallell til den angelsaksiske verdens PhD-grad, og avløste formelt lisensiatgraden som graden under doktorgraden. Graden ble formelt omtalt som «Ph.D.-graden (licentiatgraden)» i forskriften til 2002. Graden regnes også som en grad på omtrent samme nivå som tidligere tiders magistergrad.

Historieprofessor Brian Patrick McGuire skriver at «en dr.phil.-grad anses den dag i dag af mange danske akademikere for at være den ‘rigtige’ doktorgrad som kun de ‘bedste forskere’ kan opnå. Ph.d.-graden opfattes til gengæld som en anden klasses doktorgrad beregnet på de mindre ’ånder’.» Simon Thomsen uttaler i *Ugeskrift for læger* at «formelt adskiller disputatsen sig fra ph.d.'en på flere måder. Det er først og fremmest et soloprojekt. Der er ingen kurser og vejledning. Kravet er, at man skal have bragt videnskaben et væsentligt skridt videre med nye facts. Det er ikke et krav til ph.d.'en» og at ph.d.-programmet er et «rugekasseforløb, som man næsten ikke kan fejle i» og en «udvidelse af medicinstudiet».

Ettersom ph.d. ikke er en doktorgrad, kan personer med ph.d. velge å disputere for doktorgraden (dr. phil., dr.med. osv.) senere. Dette er en vesentlig høyere grad som normalt forutsetter 5–8 års selvstendig forskning på høyt nivå etter avlagt kandidat-, magister- eller ph.d.-grad.

Etymologisk er ph.d. det samme som dr. phil. (doctor philosophiae), altså en filosofisk doktorgrad. Ph.d. er i dansk bruk importert fra de engelsktalende land, som benytter stavemåten PhD eller Ph.D. (med versaler), men den engelske graden er igjen basert på den tyske dr. phil., som ble innført ved Humboldt-universitetet i Berlin i begynnelsen av det 19. århundre.

## Se også
*Philosophiae doctor (Norge), den tilsvarende graden i Norge
*PhD, ulike betydninger av den engelske forkortelsen

## Referanser
Gråpapir

**Gråpapir**, også kalt sekkepapir, er et porøst papir med høy elastisitet og utmerket dragstyrke, perfekt for emballasjeprodukter med høye krav til styrke og holdbarhet.

## Fremstilling

Papirmasse for gråpapir blir lagd fra bartrær med sulfatprosessen. De lange bartrefibrene gir papiret stor styrke. Det lages både hvite og brune kvaliteter. Gråpapiret blir lagd på en papirmaskin hvor det blir mikrokreppet for å gi porøsitet og elastisitet. Papiret kan også bestrykes med polyetylen (PE) for å lage barrierer mot fukt, fett og bakterier.

## Egenskaper
Gråpapir er relativt mykt og sterkt på samme tid. De tåler å bære og beskytte produkter opp til 50&nbsp;kg uten problemer. Papiret er også utmerket for trykking av tekst og bilder.

## Applikasjoner
Gråpapir anvendes i bæreposer og papirsekker for sement, mat, kjemikalier, forbruksvarer, m.m.

## Eksterne lenker
*
Bak skapet står øksen

***Bak skapet står øksen*** er en novellesamling av den norske forfatteren Torborg Nedreaas. Samlingen utkom i 1945 og regnes som hennes debut. 

Alle novellene i samlingen har handlingen lagt til annen verdenskrig, og de gir et pyskologisk nyansert bilde av forholdene under okkupasjonen, blant annet gjennom å vise at relasjonene mellom okkupantene og de okkuperte kunne ha mange sider. Størst oppsikt vakte hennes forstående skildringer av forhold mellom norske jenter og tyske soldater, men her finnes også en historie om en norsk mann som viser omsorg for en overstadig beruset ung tysk soldat, fordi soldaten minner om mannens sønn - som ble drept av okkupantene. 

Novellene har delvis tendens mot krigens forrående virkning, og delvis kan de oppfattes som et «innlegg mot de første fredsmånedenes tilløp til selvtekt og selvrettferdig dømmesyke». Hovedtendensen er likevel ikke debattinnlegg, men en lavmælt og uheroisk skildring av flere sider ved hverdagsopplevelsen av krigen på en bredere psykologisk nyansering, blant annet med skildringer av skam, avmakt og tvil. 

## Referanser


## Kilder

* ''Bak skapet står øksen'', digibok fra Nasjonalbiblioteket
Signy Island

__NOTOC__

**Signy Island** er ei øy i øygruppen Sør-Orknøyene i Antarktis. Øya er ca. 6,5 x 5 km stor og høyeste punkt er 288&nbsp;moh. Store deler av øya er dekket av is. Gjennomsnittstemperaturen er omtrent 0°C om sommeren og –10°C om vinteren. Øya er oppkalt etter kona til den norske hvalfangeren Petter Sørlle.

Adolf Amandus Andresens chilenske hvalfangstselskap Sociedad Ballenera de Magallanes sendte et fabrikkskip til Signy Island i sesongen 1911/1912, og flere fulgte etter frem til og med sesongen 1914/1915, da verdenskrigen satte flere skip ut av operasjon. Vraket av A/S Corrals hvalkokeri «Tioga», som forliste ved Signy 4. februar 1913, ligger fremdeles synlig utenfor vestkysten av øya.

Hvalfangsten tok til igjen i 1920/1921, da A/S Tønsbergs Hvalfangeri anla en liten landstasjon i Bruce Harbour (kalt Factory Cove eller Borge Harbour av hvalfangerne), på nordøstkysten av øya. Landstasjonen ble oppført med et lenseplan og seks bein- og kjøttkokere, samt flere store lagertanker. To hvalbåter, «Herkules» og «Husvik» fanget 61 hval i løpet av sesongen. På grunn av vanskelige is- og snøforhold var stasjonen en betinget suksess, og den første sesongen ble det bare produsert 409 fat hvalolje og 450 tonn spekk, som ble sendt med skonnerten «Teie» til selskapets landstasjon Husvik på Sør-Georgia. Fra sesongen 1922/1923 ga derfor de britiske myndighetene  tillatelse til å operere med det flytende kokeriet «Orwell» (I), som i 1925 ble erstattet av «Orwell» (II). 1930/1931 var den siste hvalfangstsesongen på Signy.

Det ligger fem norske hvalfangere begravet på den lille kirkegården *Cemetery Flats* som ble etablert her.

British Antarctic Survey opererer forskningsstasjonen Signy Research Station i Factory Cove, Den ble åpnet 18. mars 1947 under navnet *Base H*.

## Referanser


## Litteratur
* 
*  

## Eksterne lenker
* Signy Island Antarctica. Cool Antarctica
Anthony Holborne

**Anthony Holborne** (ca. 1545 – 1602) var en engelsk renessansekomponist av lutt-, cister- og consortmusikk fra Elisabeth Is tid.

Holborne studerte ved Cambridge University fra 1562 og ble tatt opp i *Inner Temple Court* (en sammenslutning av jurister) i 1565. Han nøt stor respekt blant samtidige komponister, f.eks. dediserte John Dowland den første sangen i *Second Booke*, «I saw my lady weepe»,  til ham.

*Cittarn Schoole* fra 1597 er Holbornes første kjente bok. I 1599 kom *Pavans, Galliards, Almains and other short Aeirs, both grave and light, in five parts, for Viols, Violins, recorders or other Musicall Winde Instruments*. Samlingen inneholdt 65 av hans egne komposisjoner og er den største bevarte samlingen i sitt slag. De fleste stykkene er pavane-galliard kombinasjoner, en del allemander og resten er uklassifisert.

«The Fairie Round» fra denne samlingen er med på de amerikanske romsondene Voyager 1 og Voyager 2 som ble sendt opp i 1977.

## Referanser


## Eksterne lenker
* 
* ''Anthony Holborne  (1545?–1602)'', hoasm.org
*
Zavodovski Island

**Zavodovski Island** er ei ubebodd vulkanøy i Traversayøyene som er en del av de nordlige Sør-Sandwichøyene. Øya er den nordligste i Sør-Sandwichøyene, 350 km sørøst for Sør-Georgia.

Zavodovski Island ble oppdaget og navngitt av en russisk antarktisekspedisjon under ledelse av Fabian Gottlieb von Bellingshausen på julaften 1819. Bellingshausen oppkalte øya etter løytnant Ivan Zavodovski, som var kaptein på ekspedisjonsskipet «Vostok».

Øya er 5 km bred og er dekket av tefra. Det er flere aktive fumaroler. Stratovulkanen **Mount Curry** litt vest for den sentrale delen av øya, utgjør det høyeste punktet, 551 moh. Det er antatt utbrudd som har gitt basaltavleiringer i 1823, 1830 og 1908.
Et vulkanutbrudd ble observert fra satellitt i april 2012. Utbruddets omfang er ikke kjent.

En million ringpingvin hekker på øya, en av verdens største pingvinkolonier.

Øya er åpen for turisme siden 1982. Sør-Afrikas meteorologiske institutt drev en automatisk værstasjon der fra 1995 til 1999.

## Referanser
Miljøverndepartementet (Island)

**Miljøverndepartementet** (islandsk: *Umhverfisráðuneytið*) er et departement i den islandske regjeringen. Det ble etablert i 1990.

Departementet har ansvaret for planlegging og gjennomføring av regjeringens politikk innen miljøvern. Departementets ansvarsområder er bl.a. islandsk natur, bevaring av utendørs rekreasjonsområder, byggeskikk, dyrevern, biologisk mangfold, forurensning, brannsikkerhet, værmelding, skredsikkerhet, karttjenester og jord- og skogbruk.

Siden 24. mai 2007 har Kolbrún Halldórsdóttir fra Vinstrihreyfingin – grænt framboð vært miljøvernminister; hun tiltrådte under Geir Haardes andre regjering, og fortsatte da Jóhanna Sigurðardóttir overtok 1. februar 2009. Generalsekretær er Magnús Jóhannesson.

## Eksterne lenker
*
Daniel Bacheler

**Daniel Bacheler** (1572–1619) var en engelsk luttenist og komponist fra seinrenessansen.

Bacheler fikk musikkutdanning hos onkelen Thomas Cardell, en luttenist og *dancing master* ved Elizabeth Is hoff. Bacheler arbeidet for sir Francis Walsingham, Robert Devereux og ble tilslutt dronning Annes kammerjunker. Lønna var uvanlig høy: 160 £, mens de andre hoffluttenistene måtte nøye seg med mellom 20 til 40 £. 

Omtrent 50 av Bachelers solostykker er bevart, bare av John Dowland og Anthony Holborne er flere stykker for solo lutt overlevert. I tillegg er noen av Bachelers stykker for *[[Consort|broken consort]]* bevart. I samsvar med tidens stil var mye av musikken hans pavaner, galliarder, allemander og fantasier.

## Eksterne lenker
* 
* 
* Fritt tilgjengelige noter på creativeguitar.org

## Referanser og noter
Leskov Island

**Leskov Island** er en liten ubebodd øy i Traversayøyene som er en del av øygruppen Sør-Sandwichøyene. Leskov Island er halvmåneformet, 900 meter lang og 400 meter bred. Den ligger rundt 50 kilometer vest for Visokoi Island. Høyeste punkt er 190 meter over havet.

Øyene administreres av det britiske oversjøiske territoriumet Sør-Georgia og Sør-Sandwichøyene.

Øya ble oppdaget i 1819 av en russisk antarktisekspedisjon under ledelse av Thaddeus Bellingshausen, som oppkalte øya etter tredjeløytnanten på ekspedisjonsskipet «Vostok».

## Referanser
Miljøverndepartementet (andre betydninger)

**Miljøverndepartementet** kan vise til:

*Miljøverndepartementet i Norge
*Miljøverndepartementet i Island
*Miljøministeriet i Danmark
*Environment Canada
*Miljödepartementet i Sverige
*Department for Environment, Food and Rural Affairs i Storbritannia
*Miljøverndepartementet i Sør-Korea
Visokoi Island

**Visokoi Island** er en liten ubebodd øy i Traversayøyene som er en del av øygruppen Sør-Sandwichøyene. Øyene administreres av det britiske oversjøiske territoriumet Sør-Georgia og Sør-Sandwichøyene. 

Øya ble oppdaget i 1819 av en russisk antarktisekspedisjon under ledelse av Fabian Gottlieb von Bellingshausen, som ga øya sitt navn etter øyas form (visokoi = høy). Øya er 7,2 km lang og 4,8 km bred. Høyeste punkt er Mount Hodson med 915 moh. Fjellet har fått sitt navn etter Arnold Weinholt Hodson, en tidligere guvernør på Falklandsøyene.
Doctor odontologiae

**Doctor odontologiae**, som også kan skrives **doctor odontologiæ**, forkortet **dr.odont.**, er en doktorgrad i odontologi i Norge og Danmark. I Norge ble graden etablert i 1957, mens den i Danmark ble etablert i 1965. Graden er avskaffet i Norge og faset ut frem til 2008, mens den fortsatt eksisterer i Danmark. I Norge er graden erstattet av ph.d. (for de som har fulgt organisert doktorgradsprogram) og dr.philos. (for de som kvalifiserer seg for doktorgrad på gamlemåten, dvs. på egen hånd). I Danmark regnes graden som en høyere grad enn ph.d.
Kolbrún Halldórsdóttir

**Kolbrún Halldórsdóttir** (født 31. juli 1955 i Reykjavík) er en islandsk politiker. Hun representerer partiet Vinstrihreyfingin – grænt framboð, og har sittet på Alltinget siden 1999. 

1. februar 2009 ble hun utnevnt til miljøvernminister i Jóhanna Sigurðardóttirs regjering. Hun ble samtidig utnevnt til Nordisk samarbeidsminister. 

## Referanser


## Eksterne lenker
* Presentasjon hos Alltinget
Oldell

**Oldell** var kodenavnet på den første radiosenderen som sendte regelmessig mellom Oslo og London under andre verdenskrig.

Secret Intelligence Service-agent og admiral Edvard Christian Danielsen fikk i oppdrag å etablere senderen for å oppnå kontakt med Norge. 28. juni 1940 forlot han Storbritannia med Farsund som mål i en undervannsbåt. Han ble landsatt på Ullerøy 2. juli og kom seg videre til Oslo med tog, med radiosenderen, koder og instrukser i en koffert på fanget.

Senderen ble rigget opp hjemme i kjelleren til marinekaptein Gabriel Smith. Telegrafist Sigurd Johannessen og Lyder Larsen opererte senderen. Dette ble den første senderen under andre verdenskrig som hadde regelmessige sendinger mellom Oslo og London.

Den 25. mars 1941 opphørte sendingene, og det ble etter hvert kjent at den var blitt avslørt. Sigurd Johannessen var blitt stygt maltraktert av tyskerne under forhør, mens Lyder Larsen klarte å komme seg til Sverige. Han klarte ikke å komme i kontakt med Sjøforsvarets overkommando, da han ble avvist av den norske legasjonen i Stockholm. Stasjonen hadde kontakt med Torsvik-gruppen i Ålesund som drev en eksportgruppe i englandsfarten.  Fem av personene tilknyttet radiosenderen ble henrettet av tyskerne den 26. november 1941.

Det ble sendt 631 meldinger fra senderen, og 137 ble mottatt. Den var den mest aktive radiosenderen i Norge i den første del av krigen. Odell ble så erstattet av senderen Beta, også denne var organiser initiativ av Gabriel Smith i sjøforsvaret . 

## Referanser
Víctor Sánchez Mata

**Víctor Sánchez Mata** (født 8. september 1987 i Terrassa i provinsen Barcelona) er en spansk fotballspiller som fra den 30. juni 2022 er klubbløs.

## Referanser


## Eksterne lenker
*
Nordisk samarbeidsminister (Norge)

Norges **Nordiske samarbeidsminister** er en ministerpost som tildeles et av medlemmene i regjeringen. Dette er en ministerpost som ikke har et eget departement, men tildeles et av medlemmene i regjeringen. 

## Liste over norske samarbeidsministre
*1971-1972: Per Kleppe 
*1972-1973: Hallvard Eika 
*1973-1976: Bjartmar Gjerde 
*1976-1980: Bjartmar Gjerde 
*1980-1981: Rolf Hansen
*1981:      Rolf Hansen
*1981-1983: Arne Skauge 
*1983-1986: Asbjørn Haugstvedt 
*1986-1989: Bjarne Mørk Eidem 
*1989-1990: Tom Vraalsen 
*1990-1992: Kjell Borgen 
*1992-1996: Gunnar Berge 
*1996-1997: Grete Knudsen
*1997-1999: Ragnhild Queseth Haarstad 
*1999-2000: Peter Angelsen 
*2000:      Kåre Gjønnes 
*2000-2001: Jørgen Kosmo 
*2001-2005: Svein Ludvigsen 
*2005-2009: Heidi Grande Røys
*2009-2013: Rigmor Aasrud
*2013-2016: Elisabeth Aspaker
*2016-2018: Frank Bakke-Jensen
*2018-2021:     Jan Tore Sanner
*2021-: Anne Beathe Tvinnereim

## Eksterne lenker
* Regjeringen.no - ''Nordisk samarbeidsminister i Norge''
* Norden.org – ''Samarbeidsministrene (MR-SAM)''
Doctor psychologiae

**Doctor psychologiae**, som også kan skrives **doctor psychologiæ**, forkortet **dr.psychol.** i Norge og **dr.psyk.** i Danmark, er en doktorgrad i psykologi i Norge og Danmark. I Norge ble graden etablert i 1985.

Før graden ble opprettet tok man i Norge graden dr. philos. Som følge av «Kvalitetsreformen» ble graden i Norge faset ut frem til 2008, og erstattet av ph.d. (for de som har fulgt organisert doktorgradsprogram) og dr.philos. (for de som kvalifiserer seg for doktorgrad på gamlemåten, det vil si på egen hånd).

I Danmark er graden beholdt, og regnes som en høyere grad enn ph.d.
Nordisk samarbeidsminister (Danmark)

Danmarks **Nordiske samarbeidsminister** er en ministerpost som tildeles et av medlemmene i den danske regjeringen. Dette er en ministerpost som ikke har et eget departement, tilsvarende likestillingsministeren, men ministeren har et sekretariat som tidligere lå under Udenrigsministeriet. Ved regjeringsskiftet 27. juni 2019 ble området flyttet over i Miljø- og Fødevareministeriet.

## Liste over danske samarbeidsministre
* 28. mai 1957&ndash;18. november 1960: Berthel Dahlgaard
* 21. september 1966&ndash;1. oktober 1967: Tyge Dahlgaard 
* 2. februar 1968&ndash;11. oktober 1971: Poul Nyboe Andersen
* 11. oktober 1971&ndash;26. februar 1977): Ivar Nørgaard 
* 28. februar 1980&ndash;30. desember 1981: Lise Østergaard
* 10. september 1982&ndash;10. september 1987: Christian Christensen
* 10. september 1987&ndash;3. juni 1988: Lars P. Gammelgaard
* 3. juni 1988&ndash;18. desember 1990: Thor Pedersen
* 18. desember 1990&ndash;25. januar 1993 : Knud Enggaard
* 25. januar 1993&ndash;27. september 1994: Flemming Kofod-Svendsen
* 27. september 1994&ndash;27. november 2001: Marianne Jelved 
* 27. november 2001&ndash;18. juni 2002: Bendt Bendtsen 
* 18. juni 2002&ndash;18. februar 2005: Flemming Hansen
* 18. februar 2005&ndash;23. november 2007: Connie Hedegaard
* 23. november 2007&ndash;23. februar 2010: Bertel Haarder
* 23. februar 2010&ndash;3. oktober 2011: Karen Ellemann
* 3. oktober 2011&ndash;3. februar 2014: Manu Sareen
* 3. februar 2014&ndash;28. juni 2015: Carsten Hansen
* 5. september 2015&ndash; 28. november 2016: Peter Christiansen  
* 28. november 2016&ndash;2. mai 2018 : Karen Ellemann
* 2. mai 2018&ndash;27. juni 2019: Eva Kjer Hansen
* 27. juni 2019&ndash; Mogens Jensen

## Eksterne lenker
* Udenrigsministeriet om det nordiske samarbejde
* Norden.org – ''Samarbejdsministrene (MR-SAM)''
Vindication Island

**Vindication Island** er en ubebodd øy i Candlemasøyene som er en del av øygruppen Sør-Sandwichøyene. Øyene administreres av det britiske oversjøiske territoriumet Sør-Georgia og Sør-Sandwichøyene. Øya ligger 3 km fra Candlemas Island, adskilt av Nelson Channel.

Vindication er en øy av vulkansk opprinnelse, men det har ikke vært tegn til aktivitet på over 10&nbsp;000 år. Øyas høyeste punkt er Quadrant Peak på 430 moh.
Artigas (forskningsstasjon)

**Base Científica Antártica Artigas** er en uruguayansk forskningsstasjon i Antarktis, beliggende på King George Island i øygruppen Sør-Shetlandsøyene. Den åpnet 22. desember 1984, og Uruguay ble året etter konsultativ medlem under Antarktistraktaten.

Artigas ligger på halvøya Fildes Peninsula i nærheten av den russiske forskningsstasjonen Bellingshausen. Stasjonen er helårsbemannet med en kapasitet på 60 personer om sommeren og en vinterbemanning på om lag 10 personer. Forskningsaktivitetene omfatter blant annet miljøovervåkning, glasiologi, ionosfæriske og meteorologiske målinger og humanbiologi.

Stasjonen er oppkalt etter Uruguays nasjonalhelt José Gervasio Artigas (1764–1850) som avskaffet slaveriet og omfordelte land.

## Eksterne lenker
*  La Base Científica Antártica Artigas. Instituto Antártico Uruguayo
Modum kulturhus

**Modum kulturhus** ligger i Vikersund, vegg i vegg med rådhuset. 

Kulturhuset, som ble  åpnet 1. desember 1991, rommer Modum bibliotek, Modum kino som holder til i Storsalen og en mindre sal. På onsdager og søndager er det kinovisninger i storsalen. Kulturhuset blir ikke bare brukt til kino, men også til konserter, danseforstillinger, konfirmasjoner, dansetreninger, revyer osv.

Storsalen har et teleskopiske amfi (nytt i 2008) med sitteplasser til 228 personer og et galleri med 32 sitteplasser. Småsalen har plass til 100 personer og benyttes til møter og mindre arrangement.

I tillegg til det lokale kulturlivet besøkes kulturhuset ofte av Riksteatret og av mange nasjonale artister. 

Jonas Fjeld er en artist som legger alle sine turneer innom Modum kulturhus, han har også gjort opptak til sine album her. På veggene rundt i huset finner man plakater fra de fleste av forestillingene. Det er også en ”Fjeld-veggen” med bilder, som en hyllest til Jonas Fjeld.

Modum kulturhus benyttes også mye til møtevirksomhet.

Adressen er Rådhusveien 2, 3370 Vikersund.

## Referanser
Lisensiat

**Lisensiat** (av latin *licentia docendi *, lisens til å undervise) er en akademisk grad som har vært i bruk i en rekke land. Innholdet i graden og dens plassering i gradshierarkiet har variert med land, fag og tid, men den regnes som en forskningsgrad og tilsvarer omtrent doktorgraden som brukt i de fleste land i dag. Lisensiatgraden som brukt i Danmark og Norge oversettes gjerne til engelsk som PhD.

Lisensiat var i middelalderen en baccalaureus som hadde fått lisens til å undervise ved universitetet.

I Danmark og Norge var lisensiat tidligere en grad plassert noe under gammel doktorgrad. Graden eksisterte i Norge frem til 1845, og igjen i perioden 1955–2003 (ved Universitetet i Oslo og NTH). Graden var lite brukt, mest ved det juridiske fakultet (lic. jur.). Ved NTH ble graden lic.techn. tildelt i perioden 1956 til 1978 da den ble avløst av dr.ing.-graden.

I Danmark har lisensiatgraden på 2000-tallet blitt erstattet av ph.d.-graden, som i forskriften hadde det offisielle navnet «ph.d.-graden (licentiatgraden)» frem til 2002. Også i Norge tilsvarte graden nivåmessig den senere ph.d.-graden som ble innført i 2003.

## Referanser
Allan Pinkerton

**Allan Pinkerton** (født 25. august 1819 i Glasgow i Skottland, død 1. juli 1884) var en skotsk/amerikansk detektiv og spion. Han er best kjent for å ha opprettet det første detektivbyrået i USA, Pinkerton Agency.

## Referanser
Doctor politices

**Doctor politices**, forkortet **dr. polit.**, er en doktorgrad i statsvitenskap som tildeles av danske universiteter. Graden ble opprettet i 1902. Den er til en viss grad sammenlignbar med graden doctor rerum politicarum (også forkortet dr. polit.) som ble tildelt av norske universiteter i perioden 1985–2008.
Candlemas Island

**Candlemas Island** er en ubebodd øy i Candlemasøyene som er en del av øygruppen Sør-Sandwichøyene. Øya ligger 3 kilometer fra Vindication Island, adskilt av Nelson Channel. Øyene administreres av det britiske oversjøiske territoriumet Sør-Georgia og Sør-Sandwichøyene.

På nordvestsiden av øya er det en aktiv stratovulkan, Lucifer Hill, som hadde tegn til aktivitet i 1911 og glødende lava 1953&ndash;1954. Mount Andromeda og Mount Perseus er begge isbredekte fjelltopper på øya, hvor Mount Andromeda er høyest med en høyde på 550 moh.

## Referanser